Piercer

En piercer er en person som arbeider ved et piercing studio med å lage piercinger på andre personer som en form for levebrød. Piercere lærer ofte arbeidet sitt gjennom å gå i lære hos en erfaren piercer.

Det er også mulig å gå kurs som en start før læren. En piercer blir ofte utsatt for helsemessige problemer, og er ofte lavt lønnet.

Kompetanse
Kompetansen innen piercere er veldig forskjellig, og avhenger mye av hvor erfaren pierceren er. En piercer har ikke noe rettslig ansvar dersom noe skulle gå galt under en piercing. Han har heller ingen retningslinjer. APP har imidlertid utviklet en «vær varsom-plakat» der det stilles krav om blant annet at pierceren er edru, bruker hansker og autoklav, er renslig, samt å ikke bruke piercingpistol.

I Norge har det vært flere dødsfall som følge av blant annet infeksjoner på grunn av dårlig hygiene i piercingstudioene. En undersøkelse i England kom også frem til at det er stor risiko forbundet med piercing da man kom frem til at 95% av alle allmennpraktiserende leger hadde hatt pasienter med problemer fra en piercing.

Organisering
Godkjente piercere er ofte organisert i Association of Professional Piercers, grunnlagt av Michaela Grey.
I Norge kan man også være organisert i Norsk Forening For Profesjonelle Piercere (Nfpp)

Referanser

 
Håndverksyrker